CELEX: E2010P0011
Language: el
Date: 2010-08-10 00:00:00
Title: Προσφυγή που ασκήθηκε στις 10 Αυγούστου 2010 από την Εποπτεύουσα Αρχή ΕΖΕΣ κατά του Λιχτενστάιν (Υπόθεση E-11/10)

28.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 292/27
            
         Προσφυγή που ασκήθηκε στις 10 Αυγούστου 2010 από την Εποπτεύουσα Αρχή ΕΖΕΣ κατά του Λιχτενστάιν
   (Υπόθεση E-11/10)
   2010/C 292/09
   Στις 10 Αυγούστου 2010 ασκήθηκε προσφυγή κατά του Λιχτενστάιν ενώπιον του Δικαστηρίου ΕΖΕΣ από την Εποπτεύουσα Αρχή ΕΖΕΣ, εκπροσωπούμενη από τους Xavier Lewis και Markus Schneider, ενεργούντες ως αντιπρόσωποι της Εποπτεύουσας Αρχής της ΕΖΕΣ, rue Belliard/Belliardstraat 35, 1040 Bruxelles/Brussel, BELGIQUE/BELGIË.
   Η Εποπτεύουσα Αρχή της ΕΖΕΣ ζητά από το Δικαστήριο ΕΖΕΣ να αναγνωρίσει ότι:
   
               1)
            
            
               Το Πριγκιπάτο του Λιχτενστάιν, δεδομένου ότι δεν έχει θεσπίσει ή κοινοποιήσει στην Εποπτεύουσα Αρχή τα αναγκαία μέτρα για την πλήρη εφαρμογή της πράξης που αναφέρεται στο σημείο 21β του παραρτήματος XVIII της συμφωνίας για τον Ευρωπαϊκό Οικονομικό Χώρο [οδηγία 2006/54/ΕΚ του Ευρωπαϊκού Κοινοβουλίου και του Συμβουλίου της 5ης Ιουλίου 2006 για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση)], όπως προσαρμόστηκε στη συμφωνία ΕΟΧ με το πρωτόκολλο 1, εντός της ταχθείσας προθεσμίας, παρέβη τις υποχρεώσεις που υπέχει βάσει του άρθρου 33 της εν λόγω οδηγίας και του άρθρου 7 της συμφωνίας ΕΟΧ.
            
         
               2)
            
            
               Το Πριγκιπάτο του Λιχτενστάιν θα καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Το εν λόγω αίτημα σχετίζεται με την παράλειψη του Λιχτενστάιν να συμμορφωθεί πλήρως με τις διατάξεις της οδηγίας 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση).
            
         
               —
            
            
               Στο αίτημα αναφέρεται ότι σύμφωνα με το άρθρο 33 της οδηγίας, σε συνδυασμό με την απόφαση αριθ. 33/2008 της κοινής επιτροπής του ΕΟΧ, το Λιχτενστάιν υποχρεούται να λάβει τα μέτρα τα οποία είναι απαραίτητα για να εξασφαλιστεί η πλήρης συμμόρφωση με την οδηγία, το αργότερο έως την 1η Φεβρουαρίου 2009 και να κοινοποιήσει στην Εποπτεύουσα Αρχή της ΕΖΕΣ το κείμενο των μέτρων αυτών.
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι δεν έχει λάβει πληροφορίες από την κυβέρνηση του Λιχτενστάιν που να αναφέρουν ότι η πράξη έχει ενσωματωθεί πλήρως στην εθνική νομοθεσία, και ότι δεν διαθέτει κανενός άλλου είδους πληροφορίες από τις οποίες να προκύπτει κάτι τέτοιο.
            
         
               —
            
            
               Η κυβέρνηση του Λιχτενστάιν δεν αμφισβήτησε την καθυστέρηση στην πλήρη εφαρμογή της πράξης.